#### **Agder Historielag**

Postboks 136

4662 Kristiansand S

bankgiro 3000.20.36165

agder@historielagene.no

Mobil 458 65 237



Til stede:

Birgit Attestog

Sigrid Tufteland

Dag Magne Johannesen

Judith Cathrine Horrisland

Olav Flottorp

Per Christian Giving

Lars Petter Østeby

**Protokoll fra fysisk styremøte for Agder Historielag på Arkivet, Kristiansand**

**Tirsdag 30. november 2024 kl.16.00– 18.00**

**Saksliste:**

**Sak 1/24: Godkjenning av innkalling og saksliste**

Innkalling og saksliste ble godkjent

**Sak 2/24: Godkjenning av protokoll fra styremøtet 7. november 2023**

Protokoll fra forrige styremøte ble godkjent.

**Sak 3/24: Regnskapsrapport 2023**

Regnskapsrapporten ble lagt frem for styret.Det ble et overskudd på 19 200 kr. Imidlertid er enkelte inntekter som kontingent fra lokallag og ikke minst inntekter fra abonnenter av Egde gått ned. Enkelte utgifter har også steget. Dette skyldes en generell prisstigning i samfunnet. Regnskap Sør som har utarbeidet regnskapsrapporten for 2023 konkluderer imidlertid med at likviditeten er meget god og at foreningen har en sunn økonomisk drift og stilling.

**Sak 4/24: Valg av nytt regnskapsbyrå**

Styret valgte Eksakt Regnskap i Vennesla som nytt regnskapsbyrå. Det var nødvendig å velge nytt regnskapsbyrå, ettersom det gamle regnskapsbyrået, Regnsap Sør i Mandal, ikke lenger hadde kapasitet. Eksakt Regnskap har også Øvrebø Historielag som oppdragsgiver, og Øvrebø Historielag har gode erfaringer med dette regnskapsbyrået.

**Sak 5/24: Årsmøte lørdag 27 april 2024 på Vertshuset Grimstad**

Årsmøtet i år blir på Vertshuset Grimstad lørdag 27. april.

Det nevnes at Slekt og Data kan inviteres til å holde stand. Foredrag om Orknøyene og samarbeid med Grimstad Byselskab når det gjelder å gå Hamsun- stien som aktivitet under årsmøtet nevnes som aktuelle innslag og aktiviteter under årsmøtet. Deltakeravgift settes til kr 200 pr betalende deltaker.

**Sak 6/24: Evt. 3. opplag av boka om barnevandring på Agder («Ut, opp og fram»)?**

Styret diskuterte muligheten for å gi ut et 3. opplag av boka om barnevandring i Agder («Ut, opp og fram») sammen med forfatter Paul Sveinall. Styret besluttet at det ikke er aktuelt nå å bruke penger og ressurser på dette.

**Sak 7/24: Årsmelding 2023**

Årsmelding for 2023 skrives og utformes av organisasjonssekretær Martin Ledang i samarbeid med styremedlem Dag Magne Johannessen.

**Sak 8/24: Dato for strategisamling og nytt digitalt styremøte for å godkjenne/behandle strategi- og handlingsplan, årsmelding og regnskap**

Det ble drøftet og avtalt at strategisamling blir 19. mars på Arkivet freds- og menneskerettighetssenter i Kr.sand. Varamedlemmer av styret og valgnemda blir kalt inn til dette møtet som blir fra kl. 17.00. Fra kl 16.00-17.00 avholder styret styremøte for å godkjenne årsmelding, regnskap for 2023 og program for årsmøtet.

**Sak 9/24: Agdersoga- støtte fra fylkeskommunen**

Styret ble informert om at Agder Fylkeskommune har tildelt 500 000 kr til de to neste bindene av totalt tre gjenstående bind av Agders Historie.

**Sak 10/24: Fremskaffing av midler til Agdersoga**

Ettersom støtten fra fylkeskommunen til Agdersoga (Agders Historie) ikke er nok til å fullfinansiere produksjon, trykk og utgivelse av disse bindene, er det nødvendig med midler utenom. Styret diskuterte og var enige om at vi skal forsøke å få støtte fra lokale banker til dette prosjektet. Organisasjonssekretæren utformer en slik søknad.

**Sak 11/24: Agder Historielag 110 år. Arrangement med Kvinesdal Historielag i slutten av september i anledning dette. Henvendelse til Dag Hundstad om evt foredrag?**

Styreleder Birgit Attestog informerte om at hun har vært i kontakt med Kvinesdal Historielag og deres leder vedr et arrangement til høsten for å feire og markere Agder Historielags 110-årsjubileum. Dag Hundstad ble nevnt som et navn som kan være aktuell i denne sammenheng for å holde foredrag. Slutten av september ble nevnt som aktuelt tidspunkt, og et samlet styre av de som var tilstede stilte seg positive til dette.

**Sak 12/24: Informasjonsbrev til lokallagene**

Organisasjonssekretær Martin Ledang vil samle inn informasjon og sende ut informasjonbrev hver eller annenhver måned til lokallagene vedr hva som rører seg i lokallagsbevegelsen lokalt i Agder.

**Sak 13/24: Styrearbeid, informasjonsflyt og rolleavklaring**

Rolleavklaring ble diskutert. Det ble avtalt at arbeidsutvalget bestående av styreleder Birgit Attestog, nestleder Sigrid Tufteland, styremedlem Olav Flottorp og organisasjonssekretæren sender ut referat fra hvert møte i arbeidsutvalget. Organisasjonssekretæren gjør dette.

Ellers ble det pratet om at dugnadsarbeid også fra styret er viktig i et frivillig lag som Agder Historielag. Å utarbeide en mer konkret stillingsbeskrivelse for organisasjonsekretæren be avtalt skal gjørs med en mer konkret utforming av ansvarsområder. Det ble drøftet og pratet om at det er viktig med en avklaring av hva som er organisasjonssekretærens ansvar og hva som er styreleder og styret som sådan sitt ansvar.

**Sak 14/24: Eventuelt og neste styremøte**

Olav Flottorp informerte om boklageret som Agder Historielag har. Flottorp har ryddet og sortert bøker der. Det avtales at Agder Historielag holder en lørdag eller flere åpne for salg av bøker til våren.

Neste styremøte blir altså tirsdag 19. mars fra kl 16 til kl 17, etterfulgt av strategisamling.

Kristiansand 4/2- 24

*Martin Ledang*

Organisasjonssekretær